Han var aktiv i det bergenske jazzmiljøet fra midten av 1970-tallet, og ble først kjent gjennom gruppen Piasawa (1976-77) og festivaldebut på Vossajazz. Deretter spilte han med Knut Kristiansen/Per Jørgensen kvintett (1979-80), Molde Jazzfestival-debut i 1980 med Vestlandssekstetten (1980-81). Fra 1980 spilte han med ytterligere tre band, Søbstad/Arnesen kvartett (1980-82), Ny Bris og Steam. De to sistnevnte eksisterte 1980-83 og gjorde plateinnspillinger i 1982.